ຫຼັງ​ຈາກ​ຖືກປາ​ບ​ປາມ ໄດ້ສອງ​ປີມາ​ແລ້ວ ປະ​ຊາ​ຊົນ ຊາວ​ໂຣ​ຮິງ​ຢາ ຍັງ​ມອງ​ບໍ່​ເຫັນ ອະ​ນາ​ຄົດ ວ່າ​ຈະ​ເປັນ​ແນວ​ໃດຢູ່​
ຊາວໂຣຮິງຢາ ທີ່ຖືກປະຕິເສດຕໍ່ການໃຫ້ສັນຊາດນັ້ນ ໄດ້ອາໄສຢູ່ໃນສະພາບ ທີ່ຄ້າຍຄືກັນກັບຄຸກ ໂດຍບໍ່ມີຊ່ອງທາງ ເຂົ້າເຖິງການປິ່ນປົວ ວຽກເຮັດງານທຳ ຫຼືການສຶກສາ.
ມີພວກຊົນກຸ່ມນ້ອຍ ຊາວໂຣຮິງຢາ ປະມານ 700,000 ຄົນ ຫຼົບໜີຈາກມຽນມາເຂົ້າໄປ ໃນບັງກລາແດັສຫຼັງຈາກໄດ້ມີການປາບປາມໂດຍກຳລັງທະຫານຢ່າງໂຫດຮ້າຍທີ່ເລີ້ມ ຂຶ້ນໃນເດືອນສິງຫາ ປີ 2017 ຢູ່ທີ່ລັດຣາໄຄນ໌ ທາງພາກຕາເວັນຕົກສຽງເໜືອຂອງປະ ເທດ ແຕ່ສຳລັບຊາວໂຣຮິງຢາຫລາຍກວ່າ 120,000 ຄົນທີ່ຍັງເຫຼືອຢູ່ໃນປະເທດມຽນ ມາແມ່ນມີຊີວິດ ບໍ່ຄ່ອຍແຈ່ມ ໃສປານໃດ ແລະຫຼາຍໆຄົນ ແມ່ນມີຄວາມຢ້ານກົວ ກ່ຽວ ກັບ ອະນາຄົດຂອງ ພວກເຂົາເຈົ້າ ລັດຖະບານມຽນມາ ກ່າວວ່າ ຕົນຢາກຈະປິດສູນ ພວກອົບພະຍົບ ພາຍໃນປະເທດ ຊາວໂຣຮິງຢາ ແຕ່ພວກເຂົາເຈົ້າຈະບໍ່ໄດ້ຮັບອະນຸ ຍາດໃຫ້ ກັບຄືນໄປຫາ ເຮືອນຊ້ານບ້ານຊ່ອງ ທີ່ພວກເຂົາເຈົ້າໄດ້ຫຼົບໜີມາ ວີໂອເອ ມີລາຍງານຈາກລັດຣາໄຄນ໌ ຂອງມຽນມາ ດັ່ງໄພສານຈະນຳເອົາລາຍລະອຽດມາສະ ເໜີທ່ານໃນອັນດັບຕໍ່ໄປ ນີ້ແມ່ນສູນອົບພະຍົບຜູ້ປະສົບໄພພາຍໃນປະເທດແຫ່ງນຶ່ງຂອງຈຳນວນທັງ ໝົດ 18 ແຫ່ງ ທີ່ຊາວໂຣຮິງຢາ ແລະຊາວມຸສລິມອື່ນໆ 120,000 ຄົນ ອາໄສຢູູ່ ນັບແຕ່ບ້ານ ເຮືອນຂອງພວກເຂົາເຈົ້າ ໄດ້ຖືກຈູດເຜົາໂດຍພວກຊາວພຸດ ຊາວໂຣຮິງຢາ ທີ່ຖືກປະຕິເສດຕໍ່ການໃຫ້ສັນຊາດນັ້ນ ໄດ້ອາໄສຢູ່ໃນສະພາບທີ່ຄ້າຍ ຄືກັນກັບຄຸກ ໂດຍບໍ່ມີຊ່ອງທາງເຂົ້າເຖິງການປິ່ນປົວ ວຽກເຮັດງານທຳ ຫຼືແມ່ນກະທັງ ການສຶກສາ ພວກແມ່ຍິງ ແລະເດັກນ້ອຍແມ່ຍິງ ແມ່ນໄດ້ຮັບຜົນກະທົບເປັນພິເສດຕໍ່ການຈຳກັດ ຮັດແຄບດັ່ງກ່າວ ໃນແຕ່ລະມື້ພວກເຂົາເຈົ້າຕ້ອງໄດ້ດີ້ນຮົນຂົນຂວາຍຍ້ອນສະພາບ ການຂາດແຄນ ຢ່າງຮ້າຍແຮງ ທາງດ້ານອະນາໄມ ແລະ ສະພາບການ ດ້ານສຸຂາພິ ບານ ຜູ້ເປັນແມ່ຊາວໂຣຮິງຢາຄົນນຶ່ງກ່າວວ່າ ສຳລັບພວກເຮົາແລ້ວ ການອາໄສຢູ່ໃນສູນ ແມ່ນຫຍຸ້ງຍາກຫຼາຍ ສະພາບຢູ່ໃນສູນແມ່ນມີຜົນກະທົບຢ່າງງ່າຍດາຍຕໍ່ສຸຂະພາບ ຂອງພວກເຮົາ ແຕ່ຢູ່ທີ່ນີ້ ແມ່ນຍາກຫຼາຍ ທີ່ຈະໄດ້ຮັບການປິ່ນປົວ ທາງດ້ານການ ແພດ ມັນບໍ່ມີທ່ານໝໍເລີຍ ຖ້າແມ່ຍິງຖືພາຫາກປະສົບກັບບັນຫາໃນການຄອດລູກ ແລະຕ້ອງການຢາກໄປເຂົ້າສຸກສາລາ ນາງສາມາດທີ່ຈະສູນເສຍລູກຂອງນາງກໍເປັນ ໄດ້ ຜູ້ນຳທີ່ແທ້ຈິງຂອງມຽນມາ ທ່ານນາງອອງຊານ ຊູຈີ ແລະລັດຖະບານຂອງທ່ານນາງ ກ່າວວ່າ ພວກຕົນໄດ້ປະຕິບັດຕາມ ຄໍາແນະນໍາ ຂອງ ກໍາມາທິການສາກົນທ່ານໂຄຟີ ອານັນ ຊຶ່ງຮວມທັງການລົງທຶນໃນດ້ານພື້ນຖານໂຄງລ່າງ ເພື່ອຊ່ວຍຍົກລະດັບການ ເປັນຢູ່ຂອງທັງປະຊາຄົມຊາວໂຣຮິງຢາແລະຊາວພຸດ ໃຫ້ຫຼຸດພົ້ນຈາກຄວາມທຸກຍາກ ແຕ່ພວກຊາວໂຣຮິງຢາ ແລະກຸ່ມປົກປ້ອງສິດທິມະນຸດ ໄດ້ຕ້ອງຕິລັດຖະບານກ່ຽວກັບ ນະໂຍບາຍໃນປັດຈຸບັນທີ່ພວກເຂົາເຈົ້າເວົ້າວ່າ ມີແຕ່ຈະແກ່ຍາວການແບ່ງແຍກແລະ ບໍ່ໄດ້ເພັ່ງເລັງໃສ່ການເຈລະຈາ ໃນເລື້ອງສັນຊາດ ພວກເຈົ້າ ໜ້າທີ່ໃນເວລານີ້ ພວມ ສ້າງເຮືອນຢູ່ຖາວອນ ຕິດກັບຮົ້ວ ຂອງສູນ ແລະຢູ່ໃນ ເຂດທີ່ມັກຈະເກີດນ້ຳຖ້ວມ ການດີ້ນຮົນຕໍ່ສູ້ ເພື່ອຄວາມຢູ່ລອດຈາກສະພາບທີ່ສິ້ນຫວັງໃນສູນ ເຮັດໃຫ້ພວກແມ່ ຍິງບາງຄົນຕ້ອງໄດ້ດຳເນີນການແບບບໍ່ຄາດຝັນສຳລັບພວກເດັກນ້ອຍຂອງເຂົາເຈົ້າ ທີ່ຈະຕ້ອງໄປໂຮງຮຽນ ຊຶ່ງພວກເຂົາເຈົ້າຈະນໍາເອົາບັດປັນສ່ວນອາຫານ ໄປຂາຍໃຫ້ ອົບພະຍົບຄົນອື່ນໆຢູ່ໃນສູນ ແລະບໍ່ໄດ້ກິນອາຫານເລີຍ ຜູ້ເປັນແມ່ຊາວໂຣຮິງຢາຄົນນຶ່ງ ກ່າວວ່າ ການອາໄສຢູ່ໃນສູນ ກໍໍບໍ່ຕ່າງຫຍັງກັບອາໄສ ຢູ່ໃນຄຸກຫຼືສະຫະກອນໄກ່ ມັນບໍ່ເໝາະສົມສຳລັບພວກໄວລຸ້ນ ພວກພໍ່ແມ່ ທີ່ແຕ່ງງານ ແລ້ວ ແລະພວກຜູ້ເຖົ້າຜູ້ແກ່ ທີ່ຕ້ອງໄດ້ຢູ່ແຕ່ໃນຫ້ອງນ້ອຍໆ ຜູ້ເປັນແມ່ຫຼາຍໆຄົນກ່າວວ່າ ຄວາມຫວັງຢ່າງນຶ່ງຂອງພວກເຂົາເຈົ້າກໍແມ່ນເພື່ອ ພວກ ເດັກນ້ອຍ ທີ່ຈະໄດ້ດຳລົງຊີວິດແບບສະຫງົບ ຢູ່ໃນຊຸມຊົນຄືນອີກ Rohingya Mother: Rohingya Mother: